XIV Луи

XIV Луи (франц. Louis XIV Le Roi Soleil ) буюу Нар-хаан (1638–1715; 76 насалсан) нь 1643-1715 оны хооронд хаан ширээнд заларсан Францын хаан байв. Түүний 72 жил хаанчилсан нь дэлхийн түүхэн дэх хамгийн урт хаанчлалд тооцогдоно. 

Түүнийг нсанд хүрээгүй байхад нь эх Австрийн Анн нь түүнийг төлөөлөн төр барьж байсан ба 23 нас хүрсэн 1661 оноос эхлэн 14-р Луи бүрэн эрхтэй төр барьжээ. 14-р Луи нь ноёдын эрхийг хязгаарлаж, үнэмлэхүй хаант засгийг тогтоосон нь Францын хувьсгал хүртэл үргэлжилжээ. 

Түүний үед Франц Европт цэргийн хүчээр үлэмж давамгайлж сүр хүчийг үзүүлж байсан ба дайсан улсууд нь хоорондоо эвсэн холбоо болж дайтдаг байв. Бага залуу үедээ Испанитай зөрчилдөж, насанд хүрсэн үедээ Франц-Нидерландын дайн, 9 жилийн дайн, Испанийн өвийн дайн зэрэг дайнуудад Европын улсуудын холбоотон хүчний эсрэг дайтаж байв. 1715 онд нас барахдаа ач хүү XV Луи-д Испанийн өвийн дайнаас болж тэлсэн асар том эзэнт гүрнийг өвлүүлэн үлдээжээ. 

XIV Луи хаан урлагийг тэтгэн хөгжүүлж, Францын Шинжлэх ухааны академийг үүсгэж, Мидугийн хоолойг барьсан гэх мэт олон ололт амжилтад хүрсэн хаан. 


Ангилал:17-р зууны ноёрхогч
Ангилал:18-р зууны ноёрхогч
Ангилал:Францын хаан
Ангилал:Наваррын хаан
Ангилал:Францын дофин
Ангилал:Барселоны гүн
Ангилал:Пфальцын өв залгамжлалын дайны хүн
Ангилал:Меценат
Ангилал:Шинэ эриний өмнөх Францын түүх
Ангилал:Бурбон овог
Ангилал:Францчууд
Ангилал:1638 онд төрсөн
Ангилал:1715 онд өнгөрсөн